Henriette Hansen (skuespiller)

Henriette Hansen Bjerregaard (født 14. mai 1814 i Christiania, død 20. november 1892 i Kristiania) var en norsk skuespiller.

Henriette Hansen var datter av høker Christopher Hansen og Gunhild Jensdatter. Hun ble 16. mars 1831 gift i Christiania med forfatteren Henrik Anker Bjerregaard (1792-1842).

Henriette Hansen fikk sin teaterdebut knapt 13 år gammel i den aller første forestillingen som ble vist på Strømbergs Theater, Norges første offentlige teater. Allerede i åpningssesongen fremførte dette teateret to skuespill forfattet av H.A. Bjerregaard. Da teaterdirektør Strømberg i 1828 måtte leie ut teaterbygningen sommeren 1828 til det nyopprettede teaterselskapet «Christianias Offentlige Theater», sørget han i leiekontrakten for at Henriette Hansen og hennes like unge skuespillerkollega Andrine Christensen skulle få fortsette å opptre mot en gasje på 100 speciedaler i året. Henriette og Andrine Christensen bodde hos Strømberg som en slags pleiebarn.

Henriette Hansen skal ha utviklet seg til en stor skuespiller, men hun måtte oppgi karrieren da hun giftet seg med embetsmannen Bjerregaard.

Roller i utvalg 
Wilhelm i Drengene fra Auvergne av August von Kotzebue (Strømbergs Theater, 1827)
Lise i Den forstilte Taabelige (Landsbypoeten) av Philippe Néricault Destouches (Drammen, 1827)

Referanser

Kilder 
 

Norske skuespillere
Personer begravet på Vår Frelsers gravlund
Personer fra Oslo